
VORTOJ DE LA PREZIDANTO 

Nova jaro ĉiam devas komenciĝi per novaj planoj kaj nova energio. EASP 
rekomencas sian vivon kaj ni alvoku la membraron por revigligo de nia lab- 
oro. Unu el la plej urĝaj taskoj estas la reformulado de la Departamentoj pri 
Edukado kaj Informado. Temas kompreneble pri du esence gravaj taskoj de 
nia movado: informi pri nia lingvo kaj kulturo al la ekstera publiko, kaj instrui 
la lingvon mem. Malgraŭ la intensa uzado de interretaj instrumetodoj, en la 
moderna nuntempo, ni pensas, ke klasa ĉeesta instruado de la lingvo anko- 
raŭ devas esti disponebla. Ni do alvokas niajn membrojn, kiuj emas labori 
sur tiuj du kampoj, ke ili sin prezentu por la agado. 

Aliflanke, nia kluba vivo devas daŭri. Ni invitas al niaj kulturkunsidoj, oka- 
zontaj laŭprograme en la lasta sabato de ĉiu monato. Alvenu, kleriĝu kaj 
praktiku la lingvon en amika etoso! 


VORTOJ DE LA REDAKTORO 

Nia Lampiro rekomencas novan jarkolekton kun pluraj defioj. Unu el ili estas 
prezenti materialon por legado, kiu klerigu, interesu, motivu kaj allogu. Por 
tio ni bezonas, ke verkemuloj pretu helpi la redaktanton. Ni estas certaj, ke 
multaj EASP-anoj havas bonajn ideojn, povas ilin publikigi en nia revuo. Por 
tio ĝi taŭgas, por funkcii kiel kanalo de esprimado de nia samideanaro. Jen 
nia amika invito: ne hezitu sendi al ni viajn tekstojn, ĉu literaturajn, ĉu esea- 
jn, ĉu primovadajn, ĉu simple informajn pri via agado en nia verda mondo. 
Memoru: nia revuo devas speguli la spiriton de la membraro de EASP kaj 
ĝiaj simpatiantoj. 

Estu nia unua numero en 2019 okazo ankaŭ por danki nian iranan samide- 
anon Saggad Dashti por lia valorega kontribuo en la grafika aranĝo de nia 
revuo. Ni esperas kalkuli je tiu trafa kunlaborado. EASP dankegas! 








“La Meteoro" 

de Sandor J. Bako kaj Claude Piron 
Eldonejo Vieno: IEM, 2002, 132 paĝoj 


Rakonti atentokaptajn historietojn es- 
tas bela arto. Pro la mallongeco de la 
verkoj, ĝi ŝajnas facila, sed tio estas 
nepra mistakso. Konstrui koheran, 
verŝajnan kaj interesan epizodon per 
malmultaj paĝoj postulas grandan 
precizecon en la uzado de vortoj, kon- 
struado de frazoj kaj de ”atmosfero“. 

Se la aŭtoro ne sufiĉe talentas, tiam 
rezultas nenatura, kruda, anekdo- 
teca, senkolora nura raporto. Multaj 
verkistoj en la universala literaturo sin 
dediĉis al tiu malfacila ĝenro. Ĉeĥov 
estis unu el la majstroj. Lastatempe, 
oni radikaligis la malfacilecon per la 
kreado de la tiel nomataj "mikrorakon- 
toj“, kiuj celas transdoni tutan histori- 
on per malmultaj linioj. Granda defio! 

La volumo ”La Meteoro" estas sukce- 
sa kolekto de nelongaj rakontoj. En la 
unua parto de la volumo troviĝas la 
rakontoj de Claude Piron, nia konata, 
rekonata, aprezata stilisto. Denove 
li konfirmas sian kapablon transdoni 
per simplaj elementoj de nia lingvo 
esprimojn plenajn de eleganta vive- 
co kaj psikologio. Kelkaj el latekstoj 
estis faritaj per ”facila“ lingvo, tio es- 
tas, per la listo de la plej uzataj vortoj 
de la revuo Kontakto. Do, didaktikaj. 

Ne pensu tamen, ke la facileco faras 
la tekstojn naivaj kaj infanecaj. Tute 


ne! La temoj estas ĉiam pensigaj, 
eĉ instigaj, foje amuzaj kaj provokaj. 
Piron denove pruvas, ke oni povas 
pensi funde, sen neologismoj. El tiu 
unua parto, mi elstarigas la rakonton 
"Timiga Maljuniĝo", kiu temas pri in- 
fano forlasita kaj adoptita de fremda 
familio. 

La dua parto konsistas el rakontoj de 
Sandor J. Bako (1915-1990), hunga- 
ra Esperantisto, kiu pasigis parton de 
sia vivo en siberiaj gulagoj kaj poste 
migris al Usono. Li publikigis plurajn 
volumojn de rakontoj, kelkajn kune 
kun rakontoj de Piron. Ankaŭ liaj his- 
torioj estas tre viglaj, sed iom malsim- 
ilaj al tiu de la sviso. Ankaŭ lia stilo 
estas simpla kaj eleganta, sed iom pli 
”ornamita“. Liaj verkoj estas pli emo- 
ciaj, iom pli sentimentalaj. Kelkaj el ili 
estas vere poeziecaj, kiel la kortuŝa 
”La meteoro", kiu pruntis sian titolon 
al la tuta libro. Ĝi temas pri la revoj de 
eta orfo en indiferenta mondo. 

Leginda libro estas ”La meteoro"! Pro 
la lingvo, pro la enhavo, pro la ple- 
zuro. 

(P.S.V.) 

POEZ 
VIVA 

Maria 
Nazare 
Laroca 


De n/a estimata Poeto kaj kunlaboranto de La Lampiro > 
aŭtoro de pluraj volumoj de poemoj en la portugala lingvo 
kaj en Esperanto, ni ricevis la jenan korespondaĵon. 

Fierigas nin, ke ŝi estas rekonata eksterlande pro sia verkado. 
Gratulon al la kara Poeto! 


ELKORA INFORMO 

Mi dividas kun vi mian ĝojon! Espe- 
ranto estas vera lingva ponto inter 
popoloj de malsamaj kulturoj. Nia 
lingvo estas mirindaĵo! Ĝi perme- 
sas, ke homoj el foraj landoj legu 
kaj komprenu poemojn naskitajn el 
nia koro! Mi tion klarigos per kelkaj 
ekzemploj. 

El Nagykanizsa, Hungario, samidea- 
no kaj amiko v. Szabadi Tibor J. pa- 
sintjare tradukis du poemarojn miajn 
al la hungara lingvo, nome Penseroj 
kaj Birda grundo (Chao de passa- 
ros). Ĉijare, je la fino de januaro, mi 


ricevis hungaran Antologion senditan 
de li. Vi imagu mian surprizon: kelkaj 
el miaj poemoj aperis en lia urba An- 
tologio post la aprobo de redaktoroj, 
laŭ konkurso. Tio estas granda hono- 
ro! 

Kaj mi aldonas aliajn interesajn ek- 
zemplojn. El Israelo, samideano 
Amir Naor, redaktoro de la retejo 
“Verkoj - Hejmo por verkistoj kaj le- 
gantoj” afable ĉiam publikigas miajn 
esperantaj verkojn: http://verkoi.com/ 
verkistoi/maria-nazare-laroca/ 
EITurkio, S-ro Vasil Kadifeli, preskaŭ 

ĉiam amike aperigas miajn poemojn en la enhavoriĉa revuo Turka Stelo; 
La revueto de fa turka esperantistaro, 

AnkaD tion faras S-ro Vejdo, el Ĉinio, redaktoro de Penseo; Monata Be- 
letra Revueto en Esperanto. 

Per tiu ĉi grava revuo, nome La Lampiro f mi dezlras tutkore esprimi mian 
dankemon a! D-ro Zamenhof kaj al Esperanto, kiu ebligas tian magion! 


19 ™» 


Hs/p«?rant6b6I foidfbtta; 
p w Szatodi Tibor ]. 




Maria Nazare de Carvalho Laroca 

(Brnzilia) 

1946-ban sziiletett ] u iz de Fom . 

Br*iriliaban. A varos egyeteme szeo T h T* 

pSmm^ Megfebnt' nyUgdija5 

:ŭ00); Poenu* ,c m cdrrZ ^ ?» ««-*,« 0««! 

.. , n . ' u»AJuj f rmiessia do poema (2012V 

tszperantouJ: Patstro/ ,2013); es.peran.ou! e S purtugalul: 8,1 
grundo - Chao de passnron (2017). 
igy imak rdla erteketoi: 

JAarn Nazarc Laroca a /enei rendezŭ. uki uralja a hangok 
s/im/oruajat, szineit, pontos ritmusat, egyszerŭ dallamat, varatlan 
jelenteseket es szetszort rirneket." 

„Mam Nazare Laroca egy a tehetsegesek kozul, akik teljes srivvel az 
emberszeretetert ajanijak nekiink faklyajukat, A koUon6 batran 
mutatja a z\, hogy mi jellemzi az igazi koltot - kolteszete sajat 
eletebol ered, Nem, mint kolto szerepek koltokent et. Ĝ ugy versei, 
ahogyan el. Nem szalltak meg az ugynevezett nagy temak. 
Kolteszetet a mindennapi eletbol, apro eletmorzsakbril meriti, Nem 
rejti veka ala megddbbeneset a vilag eiott a bdlcsesseg hamis 
szmezetevel, vagy a vakbuzgosag hazug tanacsaival Ellenkezoleg, 
szolidarisan egyuttlatja vdiink a sajit hatarozatlansagat. Mikent 
minden igazi kolto, kdlteszete egyarant segid a koltot magat es az 
olvasot ugy, hogy versei testvertol testverhez, zarandoktol 
zarandokhoz emek. Nem disziti a kolteszetet, nvm oltc zteti tt 
verseit sem, sem szep szavakkal magat. Egyszerutn hn ja a/. o \a$ 

M, m.igat a umtaanek. 
bartan, ahosyan csak koltSk kepesck." (P SV) 



La Lampiro 155:1 





MODERECO: LA VIRTO, KIU 
RAJTIGAS PLEZURON 

Jose Mauro Progiante 

"Estas trajto de saĝa homo uzi la aĵojn kaj per ili ĝui plezuron 

Spinozo 


Estas kristanoj, kiuj kredas, ke Jesuo 
transformis akvon en vinon, tamen ili ne 
trinkas vinon, dirante, ke virta homo ne 
devas trinki alkoholaĵon. Tiaj personoj 
evitas ankaŭ aliajn plezurigajn aferojn, 
celante ĉastecon. La rezulto estas, ke 
multaj el ili estas malgajaj, ĉar tiu sin- 
teno kontraŭas iliajn dezirojn. 

Kelkaj homoj fakte devas eviti certajn 
situaciojn, pro tio, ke antaŭe ili montriĝis 
ne kapablaj sin regi kaj troe faris aŭ kon- 
sumis ion. Ili estas malsanuloj, la prav- 
igo por ilia abstinenco estas klinika, ne 
religia aŭ morala. 

Modereco estas virto de sana persono, 
kiu plenumas siajn dezirojn sen kulpo- 
sento. Kaj ĝi signifas ne ĝui malpli, sed 
ĝui pli bone. La plezuro de la moderulo 
estas pli pura, pli plena, kaj ne depend- 
as de trosatiĝo. Lia gusto estas regata, 
kultivata. Li komprenas, ke manĝaĵoj, 
trinkaĵoj, parfumoj, ornamaĵoj, muziko, 
ludoj, spektakloj, ĉio povas esti fonto de 
plezuro, kondiĉe, ke li respektu la limojn 
de sia korpo kaj ne damaĝu aliajn. 

La rilato inter la homo kaj la plezuro po- 
vas esti virta aŭ ne. Ĝi estas virta, kiam 
la homo estas la mastro, tio estas, kiam 
li regas la plezuron. Kontraŭe, tiu rila- 


to estas malvirta, malsaneca, kiam la 
homo estas sklavo de la plezuro. 

Kiam ni trinkas glason da vino, sciante, 
ke tion ni faras ĉar ni volas fari, ke ni 
libere povas decidi ne trinki ĝin, la ple- 
zuro devenanta de tiu trinkado estas 
viviga, multe pli bona ol tiu, de homo 
regata de siaj deziroj, kiu ne kapablas 
eviti ebriiĝon. 

Kiel ĉiuj virtoj, la modereco situas 
meze de la vojo. Gi malproksimas de 
la malgajeco de tiu, kiu dependas de 
senĉesaj plezuroj por vivi, kaj ankaŭ 
de la malgajeco de tiu, kiu ne kapablas 
senti plezuron. Meze de la enuo de 
manĝegemulo kaj de anoreksiulo estas 
ĝi, alportanta al ĝia posedanto intensan 
ĝojplenan ĝuon. 

Dum la malmoderulo estas devigata 
konstante porti postuleman mastron 
(sian korpon), la moderulo rigardas 
sian korpon kiel ilon por plezuriĝo. La 
unua avide estigas ĉiam novajn plenu- 
mendajn dezirojn, dum la dua serene 
atendas, ke la deziroj alvenu spontane, 
ĉar li preferas kvaliton anstataŭ kvanto. 

ESPERANTA 

KULTURO 

INTERESA NOVAĴO EN 
INTERRETO: 

UEA.FACILA.ORG 

Lastatempe, multaj homoj lernas Espe- 
ranton per la anglalingva, hispanlingva 
kaj portugallingva versioj de DUOLIN- 
GO. Tio estas tute nova, neatendita 
fenomeno, kiu eble malfermas novan 
tempon por nia lingvo. Tiuj novuloj tute 
ne scias pri la tradicia Esperanto-mova- 
do kaj eble forlasos la lingvon, se ili ne 
trovos post sia lernado utilecon rilate 
kulturon. Estas grave montri, ke la Es- 
peranta Kulturo ekzistas kaj estas tre 
alloga. Fine, oni lernas lingvon por uzi 
ĝin! 


Rilate al tio, la retejo edukado.net pioniris. Ĝi entreprenis taŭgan manieron allogi 
tiujn novulojn al nia komunumo. Legu mem en tiu retejo. 

Nun, nova iniciato, fare de Universala Esperanto-Asocio, aldonas kontribuon sur 
ĉi tiu kampo. Ĝi lanĉis novan retejon uea.facila.org . Bela iniciato! En ĝi oni trovas 
facilajn tekstojn kaj filmetojn pri plej variaj temoj de ĝenerala intereso. Ili estas 
alireblaj ankaŭ de homoj, kiuj ne estas membroj de la asocio. Latekstoj ricevas 
klasifikon laŭ la grado de facileco, kaj oni povas komenti sub ili. Estus tre oportune, 
se kluboj kaj asocioj, kursestroj kaj simplaj rondoj uzus tiun riĉan materialon por 
progresigo de komencintoj en nia lingvo. 

BALDUR RAGNARSSON 
KAJ AMOS OZ 

DECEMBRO FORPORTIS DU EMINENTULOJN 

La monato decembro 2018 forportis de nia mondo du gravajn, omaĝindajn homojn: 
la islandano Baldur Ragnarsson kaj la israelano Amos Oz. 

La unua estis granda kontribuanto al nia Esperanta kulturo. Li naskiĝis en la jaro 
1930 kaj Esperantistiĝis en 1949. Li laboris kiel instruisto kaj agadis por nia afero 
sur pluraj kampoj. Li estis prezidanto de Islanda Esperanto-Asocio, vicprezidanto 
de Universala Esperanto-Asocio pri kulturo kaj edukado, membro de la Akademio 
de Esperanto, estro de la Belartaj Konkursoj de UEA kaj redaktoro de la elstara 
revuo Norda Prismo. Lia verkaro estas tiel grava, ke oni indikis lin por la Nobel-Pre- 
mio en Literaturo. Li estis eminenta poeto, unu el la iniciatintoj de aŭdaca modern- 
ismo, en tempo kiam parnasismo ankoraŭ estis konsiderata unusola modelo. Li 
ankaŭ solide eseis kaj tradukis. Valoras la penon akiri la volu- 
mon “La Serena Lingvo”, kiu enhavas lian tutan verkaron. 

Vere densa kontribuo al nia Esperanta kulturo! 

La dua forpasinto, la israelano Amos Oz, ne estis Esperan- 
tisto, sed grava simpatianto. Lia verkaro estas riĉega, ne 

■ nur en fikcio sed ankaŭ en 
la esea arto. Li naskiĝis en 
lajaro 1939, en Jerusalemo. 

Lia patrino sin mortigis kiam 
li estis ankoraŭ adoleskanto. 

Lia reago estis ekloĝi en kibu- 
co kaj ŝanĝi sian propran no- 
mon. Talenta prozisto, li bildi- 
gis la vivon en Israelo, ĉiam 
kun la inklino al pacemo. Kvankam li partoprenis en 
militoj, tamen li dediĉis sian tutan intelektan karier- 
on kaj energion al defendado de paco inter Israelo 
kaj araboj/palestinanoj. Tio signifis fortan engaĝiĝon en la politika mondo kaj alfron- 
tadon de multaj fanatikaj kritikantoj. Pro tio li verkis interalie brilajn tekstojn pri la 
neceso kontraŭi fanatikecon en nia moderna mondo. Ankaŭ lin oni indikis por la No- 
bel-Premio, sed ĝi neniam estis aljuĝita - bedaŭrinde. La ligo inter Oz kaj Esperanto 
troviĝas en unu el liaj libroj - “Inter amikoj” - nome kolekto de rakontoj, el kiuj la lasta 
temas pri Esperantisto. Ĉi tiun rakonton israela Esperantisto tradukis al Esperanto. 
La kontakto inter israelaj Esperantistoj kaj Amos Oz estis amika kaj simpatia. 

Ni ne forgesu: la plej bela omaĝo al tiaj homoj kiel Baldur Ragnarsson kaj Amos Oz 
estas... legi iliajn librojn. 

La fakturado superas tricent kvardek ses 
milionojn da usonaj dolaroj en interna- 
ciaj vendejoj. Furoras la grandioza fil- 
mo Aquaman, kiu ebligas plurajn legado- 
jn. La belegateknologio 3D al ni rivelas ĉiun 
tavolon de nia ena Kavo, malkomforte vidata 
ekde la egoo. Aparte, min tuŝas la sennom- 
bro da elementoj de la analiza psikologio de 
Karlo Gustavo Jung. Elstaras la sagao de I’ 
heroo, proceso de individuigo, travojaĝo de 
ĉiu persono serĉe al Si mem, nome fariĝi la 
tutpova reĝo, kiu oni ja esence estas. Tipa, 
la naskiĝo de la infano Arturo, filo de lum- 
tur-gardisto Thomas (Teruera Morrison) 
kun la reĝino Atlanna (Nicole Kidman) de 
la mita, legenda, perdita Atlantido. Niavojo 
al la Maro de la nekoncio mergiĝinta tamen 
en Si mem iras de eta konscia surfaco al la 
Tuteco, kie enaj kaj eksteraj mondoj, kons- 
cia kaj nekonscia, ĉiam estis kunaj atende 
la renkonton de la infano Arturo kun la 
grandpova Aquaman , kiu elakviĝas dum 
la proceso mem de la serĉo de la atlanta 
regno, prapatra locus. Malnecesas me- 
mori, ke ne temas pri egoa povo, sed pri 
la aŭtora povo, povo de la Esto, la Nema- 
nifesto ĉeestanta la manifestaĵon. Ĉioka- 
ze, esti manifestata signifas esti mane-ĉe- 
-mane kun la Festo, la Bonaj Festoj. Jen la 
reakordigo kun ĉiu Revivigo kaj Morto en la 
senfina Vivo. Kiuj aliaj jungaj konceptoj sin 
prezentas en la riĉeco de la filma irvojo, la 
majstra reĝisoro de James Wan? 

Du mondoj ŝajne apartigitaj vivas nesolve- 
blan konflikton, tiun de latero kun surfacaj 
akvoj kaj tiun alian de la profunda, neson- 
debla Oceano. Nia Oceano estas majuskla, 
enloĝigata de abismaj, kompleksaj estaĵoj. 

Jen bela metaforo de niaj aspektoj konscia 
kaj nekonscia. Laŭ Jung, krom la persona, 

ekzistas ankaŭ la kolektiva nekonscio, 
kiu nin ampleksas, kompletigas, konsti- 
tuas. Ĝi estas loĝejo ne nur de retenitaj 
aspektoj ne akceptitaj de la konscio, sed 
ankaŭ de malfortaj energioj nekapablaj 
transiri la sojlon de la konscio. Arketipaj 
fortoj, mitologiaj figuroj, strangaj mons- 
troj loĝas ie niamense. Ili konsistigas la 
kompleksojn, kiuj estas dotitaj de aŭto- 
nomio. Foje ni estas de ili kaptitaj. Tiam 
ni nin malkonas. Tiu kiu tiel agis ne estas 
mi! 

En la listo de aktoroj brilas Ja- 

son Momoa ( Aquaman ), Am- 
ber Heard (Mera), Nicole Kid- 
man (Rainha Atlanna ), Patrick 
VVilson (Orm), VVillem Defoe (Nuids 
Vulko) e Dolph Lundgren (Rei Ne- 
reus). Kaptas nian atenton la sceno 
priskribita kaj analizita de kritikisto: 

“Venkita de Aquaman en Sicilio, Nigra 
Rajo (Yahya Abdul-Mateen II) vekiĝas 
vundita en ia laboratorio/metiejo. Tie li 
renkontas D-ron Stephen Shin (Ran- 
dall Park), kiu esploras lian armaĵon 
faritan laŭ la atlanta teknologio. Am- 
baŭ alvenas al konsento: Nigra Rajo 
kundividos kun D-ro Shin ĉion, kion li 
scias pri la subakvigita regno, dum la 
sciencisto promesas helpi la piraton en 
ties venĝo kontraŭ Aquaman”. 

En la filmo, reliefiĝas la juda-kristana 
mito de Kain kaj Abel, pro la terura batalo 
inter la duonfratoj Arturo kaj Orm cele 
al la konkero de la grandpova tridento 
de Neptuno, apartenanta al la simbola 
arsenalo de prapatra reĝo venkita de 
Atlantido. Kiamaniere sin lasas plenigi 

la arketipoj de Patro, Patrino, Puer, Se- 
nectus en ni, multobla rolulo, kiu ni estas, 
ĉu ni sciu aŭ ne pri tio? Kiom da perso- 
noj ni veste surmetas, al kiuj ni identiĝas 
ĝis la bonvena kaj necesa alveno de la 
sen-iluziiĝo? 

La paro Animo-Animus, komplementaj 
aspektoj de la homa psiko, rolas kerne 
en la rakonto. Dotita per granda fizika 
forto kaj militaj estrategioj, Arturo fidas 
je sia kapablo, sed estas lia batalkunu- 
lino Mera (Amber Heard), kiu lin inspi- 
ras kaj konsilas. Kiu, la plej bona iren- 
da direkto? Jen la rolo de la animo por 
viro. Arturo sentas kulpon pro sia 
naskiĝo, pro supozebla suferita forlaso. 
Dum lia infanaĝo, panjo bezonis reveni 
al Atlantido pro devoj al sia gento. Ŝi 
do petis ne esti forgesata kaj promesis 
al la edzo kaj filo, ke ŝi revenos. Meze 
al la krudeco de gigantaj bataloj inter 
diversaj regnoj de profundaj regionoj 
de la oceano, kreskas la memkonscio 
de Arturo. Principe li rezistis al la ideo 
fariĝi reĝo kaj reganto de la Sep Maroj 
(nekonscio), konkeri siajn enajn povojn 
kaj latridenton, simbolon pli altan de tiu 
faro. Nur post emociiga rerenkonto kun 
panjo, la unua vango de la animo, nia 
heroo kontaktas siajn emociojn, timojn, 
fidomankon, homajn trajtojn, tro homajn. 
Nur tiam li ekvidas la mision: liberigi sian 
popolon. Tiu mem-realigo nur okazos 
post la agnosko kaj akcepto de sia vera 
naturo, psika instanco nomata de Jung 
kiel Self, Si mem, Imago Dei. 

Finfine, sed ne laste, post teruraj bataloj 
eksteraj, sed precipe enaj, tiu psika odi- 
seo, samtempe persona kaj kolektiva, 

permesos al la heroo, ni ĉiuj, la plenumon de la procezo de individuigo. Ĉu la om- 
bra oceano de nia nekonscio iam fariĝos, eble nun, konscienco fakte konscia? Jen 
el la plej profundaj, ombraj, malhelaj regionoj psikaj elakviĝas, elakviĝos la kons- 
cienco de la Tuto, Edena ĉardeno, Atlantido, ena mita paradizo. ĉi simbolas nian 
originan riĉecon, povon, abundon, plenecon. Tiu luma heredaĵo estas plenrajte nia, 
ĉar ni ekzistas, vivas kaj havas nian eston en la Spirito el kie vere neniam ni estas 
aŭ estis apartigitaj. Ĉu fikcio tiu rakonto de la filmo? Ĉu fikcio nia odiseo serĉe al 
la esenca Esto? Kia fikcio estus tiu malkonata, mistera, senfina, poezia ekzistado 
nia? Ĉu la Poezio, kiu senĉese blovas en vi, mia kara Aquaman? 




















LA HOMO, 
KIU VIDIS LA 
SENFINECON 


Direktoro: Mathew Brown 

Aktoroj: Dev Patel f Devika Bhise, Jeremy irons 

Lanĉo: 22 09 2016 (Brazilo) 

Tipo: Bibliografia filmo/ Dramo 

Tempodaŭro 

Lando: Britio 


Anna Lobo 


Tiu kiu akompanas rniajn recenzojn 
povas rimarki ke mi ege ĝuas biogra- 
fiajn filmojn. Ili ofte estas inspiraj, pro 
tio ke temas pri “herooj” kiuj superis 
malfacilaĵojn en siaj vivoj, kaj kiuj kiel 
ni ne havas superpovojn. Tio kuraĝi- 
gas nin sekvi niajn emojn, sonĝojn kaj 
koron. La filmo pri kiu mi parolos nun 
ne estos malsama. Ĝi temas pri barata 
matematikisto kiu nomiĝas Srinivasa 
Ramanujan. fVli entute ne konis lin. Do f 
iom pli koni pri lia vivo kaj prs tio, kiom li 
kontribuis por la disvolviĝo de matem- 
atiko siatempe estas mirinde. 

Unu trajto de tiu ĉi filmo, kiun mi ege 
ŝatas estas la fokusigo je iu homo el 
Barato. Tio signifas multe, en mon- 
do tiom usone kaj eŭropece centrita. 
Kiam temas pri homo kiu havas mal- 
saman devenon kaj kulturon, tio estas 
iom ŝoka por ia plimuito. Kie! la filmo 
montras, liadeveno montriĝis kiel vera 



baro ĝis li iĝis respektata kaj konsid- 
erata en la nova medio. Kiel vi povas 
imagi, ja veras ke ne ĉiam estas rozoj 
en tiu medio de eminentuloj. Kaj oni 
povas aldoni al tio la fakton ke tiam es- 
tiĝis mondmilito. 

Gi estas tre kortuŝa kaj bela filmo. Gi 
estas tre bela omaĝo al tiu tute ne or- 
dinara matematikisto el Barato, kiu 
plene revoluciis la matematikan kon- 
on kaj ankoraŭ faras tion* Eĉ se vi ne 
ŝatas matematikon, mi povas diri ke ĝi 
estas spektenda filmo, pro multaj as- 
pektoj: pro mondmilita eco, homaj rila- 
toj, amikeco, akceptemo ... Mi povus 
senfine listigi bonajn kialojn. 

Eble kelkaj aferoj povus esti pli bone 
prilaboritaj en la filmo, kiel la barata 
kulturo, familia problemo, la efiko de 
matematiko sur la ĉefan rolulon, kaj 
aliaj. Tamen, tio ĉio ne faras ke la fil- 
mo estu malpli spektenda. Ĝi nun es- 
tas trovebla en Netflix. Ni akompanu la 
historion de Ramanujan, kiu havis la 


kuraĝon alfronti novan landon kun tute 
alia kulturo, kaj la misvojojn kiuj sinse- 
kvis je tio. Ni kunĝoju tiun internacian 
amikecon, kiu iel fruktodonis - ĉar alie 
tiu kono estus tute perdita por ĉiam! Ni 
prenu momenton por ankaŭ havi fulm- 
rigardon al la senfineco! Bonan spek- 
tadon! 

EL LA VIVO DE 
FAJROBRIGADISTO 

LONGA TAGO 

ALENCAR ESMERALDO 

Alvenis latago, kiam mi devis veni al 
insulo Anchieta [anŝieta], konata pro la 
ŝtelistoj, kiuj tie restas en malliberejo. 

Ĉi tiu insulo situas norde de la ŝtato 
San-Paŭlo, en la Urbo Ubatuba, prok- 
sime al kvartalo “Saco da Ribeira” 
[sako da ribejra]. 

En la antaŭtago, ni rekontiĝis en la ka- 
zerno por ŝarĝi kamionojn por trans- 
porti materialon kaj manĝaĵojn uzotajn 
en la insulo. Post tiu laboro, ni ricevis 
la regalon reveni hejmen por ripozi ĝis 
la proksima tago, kiam ni ekvojaĝos 
je la kvara horo. 

Mi memoras, ke ni malpacience aten- 
dis la tagon de la vojaĝo. 

Fine, la horloĝo anoncis la trian horon, 
kaj mi ellitiĝis, banis min, brosis la den- 
tojn, min razis, kaj venis al la kazerno, 
kie ni renkontiĝis por vojaĝi al la insulo. 

La veturado de la kazerno al “Saco da 
Ribeira” daŭris ĉirkaŭ kvin horojn . 

Ni prenis la materialon el la kamiono 
kaj metis ĝin en la boaton, kiu kondu- 
kos nin al la insulo. Ni estas tre feliĉaj. 

Ni venos al la insulo per boato, en 
longa marveturado. Tamen, ĉi tiu fe- 
liĉo estingiĝis. La instruisto kun rideto 
demandis: “Ĉu vi estas feliĉaj?” Kaj ni 
respondis: “Jes, ni estas feliĉajl”. 

Poste li aldonis: “Tre bone, ke vi estas 
feliĉaj. Mi esperas, ke vi plu estos tiaj, 
post tio, kion mi donos al vi.” 



Ni silentis, antaŭvidante ion teruran. 
La instruisto rompis la silenton per 
forta voĉo: “Lernantoj ĉi tie rajtas nur 
balkalsonon, maskon, piednaĝilon kaj 
enakvan spirtubon.” 

Ordono estas ordono, kaj ni plenumis 
ĝin. Post ĉirkaŭ tri minutoj ni devus esti 
pretaj, male ni estus punitaj per serio 
da penigaj korpekzercoj. Silente ni ple- 
numis la korpekzercojn. 

Post la gimnastiko ni ricevis novan or- 
donon. 

“Nun mi volas, ke vi ĉiuj eniru en la 
akvon. Mi atendos vin en la insulo. 
Kion vi atendas? Ek al naĝado ĝis la 
insulo!” 

Ni tuj eknaĝis. Komence ĉio fluis bone, 
sed laŭ la pasado de la tempo, la lace- 
geco alvenis. luj viroj eknaŭzis, kaj, 
kiuj devos veni en la boaton, tiuj estos 
malaprobitaj. Ni ne permesis tion, sed 
helpis la kunulojn, ĝis alveno al la kajo. 
Uf! Ni alvenis morte lacaj. Kiam ni ek- 
paŝis sur la sablo, ni tuj ekkuŝis por 
ripozi. Sed la instruisto tuj venis al ni 
kaj kriis: “Kion vi faras? Ĉu vi ripozas? 
Ĉiuj tuj iru al la transportado de materi- 
alo al la deponejo!” 

La boato alvenis, kaj la materialon oni 
almetis sur la kajon. Ni apenaŭ sukce- 
sis stari, ni suferis vertiĝon, la kruroj ne 
obeis al nia volo. Sed ni devis plenumi 
la ordonon. 

Ni malfrue manĝis, kvankam ni tre mal- 
satis. Sed la ofero ankoraŭ ne finiĝis. 
Post latagmanĝo, ni ripozis dum unu 
horo, kaj sekve ni devis ekmunti la 
strukturon de loko, kie ni devos prak- 
tiki ekzercojn dum nia restado sur la 
insulo... 

OCEANOJ RAPIDE 
VARMIGAS 


Aleksandro Prado 

Sciencistoj ĉe la Universitato de Kali- 
fornio en Berkeley (Usono) trovis ke 
la homara kontribuo al varmiĝo de la 
oceanoj estas multe pli rapida ol an- 
taŭe oni supozis, kio refutas la opinion 
ke la varmiĝo de la tero malrapidiĝis 
dum la lastaj 30 jaroj, laŭ raporto de 
la revuo Science. Oni kalkulas ke 
proksimume 93% el la suna energio 
kaptita de la gasoj, kiuj varmigas la 
teron, kuŝas en la oceanoj kaj tiujn ĉi 
varmigas. Tia varmiĝo de la oceanoj, 
laŭ analizoj, tute ne rilatas al aliaj nat- 
uraj fenomenoj kiel vulkanaj erupcioj, 
ekzemple. 

Esploristoj analizis la datumojn pri la 
temperaturo de la mara akvo ĉirkaŭ du 
mil metrojn sub la surfaco, ĝia acideco 
kaj saleco kolektitaj, tiel ke la laboro 
permesis plibonigi ekzistantajn mod- 
elojn pri la klimata ŝanĝiĝo. Tiu es- 
ploro estis farita inter ĉinaj kaj usonaj 
sciencistoj; ili asertas ke la vamiĝo de 
la oceanoj plialtigos la marnivelon, tia- 
maniere ke la tuta klimata strukturo de 
la tero ŝanĝiĝos kaj tio kondukos al pli 
severaj ŝtormoj, uraganoj, pluvegoj in- 
ter aliaj. 

En 2013, la Interregistara Spertula- 
ro pri Klimata Ŝanĝiĝo raportis, ke la 
varmega kresko de la oceanoj dum la 


pasintaj 30 jaroj estas pli malrapida ol 
la aktualaj klimataj modeloj. Tamen, 
la ĉi-jara informo havigita de la lastaj 
esploroj elmontras ke la oceanoj var- 
miĝas multe pli rapide ol oni supozis. 

Ni estas en atentovekaj tempoj; la 
prezidanto de Usono neas la klimata- 
jn ŝanĝiĝojn kaj ankaŭ la ministerio de 
Brazilo diris ke tio estas inventaĵo por 
ke la pliriĉaj landoj havu pli da povo 
super aliaj landoj. Tamen, tio temas 
pri scienco, estas aferoj kalkulitaj kaj 
analizitaj. Sed ni estas en tempoj kiam 
malmultaj homoj konvinkas la homa- 
ron pri neveraj ideoj, sed por sia celo. 

Se la celoj homojn movas, kian celon 
la homaro serĉas? Ni pripensu pri tio. 

Referenco 

How fast are the oceans warming? By 
L. Cheng, J. Abraham, K.E. Tremberth. 
SCIENCEll JAN 2019 : 128-129 

PENTRAJO 
SUR MURO 

Ekde Mezepokc 
ĝis Rokoko 




-Antonia Sobral 


De la komenco de la homa vivo sur la 
Tero la homoj pentras sur surfacoj kaj 
tiel registras epokojn, lokojn kaj kuti- 
mojn de siaj vivmanieroj 
tra la tempoj. Riĉa estas 
la kolekto de tiuj pentraĵoj, 
kiuj laŭlonge de la historio 
ŝanĝiĝis ĉu rilate la nece- 
son registri ion, ĉu rilate la 
intencon komuniki ion. 

Post la Antikva Epoko 
(kies artikolo troviĝas en 
La Lampiro 151), grav- 
aj registroj pri pentraĵo 
sur muroj okazis dum la 
Mezepoko. La arto de tiu 
periodo havis rektan in- 
fluon de la roma arto de la 
Antikva Epoko kaj, rilate 
la murpentraĵojn, oni elstarigu la ro- 
manikan kaj gotikan. 

La Romanika periodo de arto estis la 
lasta antaŭ la naskiĝo de la Gotika 


periodo. La ĉefaj temoj de la pentraĵoj 
estis religiaj, ĉiutagaj scenoj, herooj 
kaj dioj mitologiaj kaj militaj konkeroj. 
La tekniko fresko* estis tre uzita de la 
romanoj. 


Eldrad forironta al Santiago de Com- 
postela - Nekonata verkisto - Freskoj en 
la Kapelo de Sankta Eldrad kaj Sankta 
Nikolao, Abatejo de Novalesa, Piamon- 
teo, Italio 

*Fresko estas pentraĵo per akvaj kol- 
oriloj sur freŝa stukaĵo de muro. La 
pentraĵo estas farita dum la stukaĵo 
ankoraŭ estas malseka, kaj stukaĵo 
kaj koloriloj kune sekiĝos. 


La Moderna Epoko sekvis la eŭropan 
Mezepokon. 

La Renesanco estis grava transira 
periodo de Mezepoko al Moderno. 
Estis tempo de sciencaj kaj geografiaj 



La gotika arto ŝprucis cele kontraŭstari 
la severecon de la romanika arto. La 
karakterizaĵo, kiu elstaras plejparte en 
la gotika stilo-pentrarto, estas la serĉo 
de la realo en kreado de verkoj. Unu el 
la pentristoj, kiuj povas ekzempligi ĉi 
tiun serĉon por realismo, estas Giotto 
di Bondone, kvankam li reprezentis la 
transiron al la Renesanco. Li enkon- 
dukis la perspektivon en pentrarton. 


Prezento de la Virgulino en la Templo, 
Cappella degli Scrovegni, Padua, Italio - 
Ciotto di Bondone (1267-1337) 


<o de Michelangelo, 
•lo Sistina. 


malkovroj. Evidentaj estis la 
ŝanĝoj de homoj, la evoluo 
de kulturo kaj ideoj, la re- 
viviĝo de la beletro kaj arto, 
ĉefe en Okcidenta Eŭropo. 
La pentrarto liberiĝis de an- 
tikvaj modeloj sub la influo de 
la katolika eklezio, kaj la ver- 
koj ekmontris verajn homajn 
formokorpojn kaj iliajn bel- 
ecojn. Anstataŭ teocentris- 
mo, venis la antropocentris- 
mo. La tekniko nomata fresko estas 
tre asociita al itala renesanca pentrar- 
to. Iliaj temoj estis ĉefe prireligiaj kaj la 

plej famaj verkoj troviĝas sur la muroj 
kaj planfonoj de katedraloj kaj preĝe- 
joj. La verkoj de Giotto donis ekster- 
ordinaran impulson al murpentraĵoj, 
kaj poste, grandaj majstroj de ĉi tiu 
tekniko lin sekvis. Citindaj estas Ra- 
fael, Botticelli, Ticiano, Michelangelo 
kaj Leonardo da Vinci. 

Baroko sekvas Renesancon, inter 
16-a kaj 18-a jarcentoj. La baroka arto 
estas konata pro detaloj, rafiniteco 
kaj eleganteco troigitaj. Ĝi aperis en 
la kunteksto de la kontraŭ-reformo kaj 
ankaŭ de multaj koloniaj riĉaĵoj kies 
verkoj inkluzivas ĉefe religiajn temojn. 


Spertuloj kredas, ke la unuaj esprimoj 
de vere brazila arto aperis en baro- 
ka stilo, kiu en Brazilo okazis en la 
17-a jarcento. La plej grava artisto de 
baroka arto estis Antonio Francisco 
Lisboa, kromnome Aleijadinho, sed 
li estis skulptisto kaj ne pentris per 
freska tekniko. Citinda estas Manuel 
da CostaAtaide, konata kiel Majstro 
Ataide, grava artisto de la brazila arta 
stilo Baroko-Rokoko. Estis granda lia 
influo sur la pentristoj de sia regiono, 




i.^ * 


Cieleniro de Kristo, Preĝejo de Sankta 
Antono en Sankta Barbara, de Majstro 
Atafde. 


Cloro de Sankta Ignazio - Plafona 
pentraĵo (iluziplena) de Pastro Andrea 
Pozzo - en Preĝejo Sankta Ignazio di 
Loyola, Romo 


kiuj, ĝis la mezo de la 
19-a jarcento daŭre 
uzis lian metodon de 
komponado, precipe en 
verkoj kun perspektivo 
sur la plafono de preĝejoj. 

Post la periodo de la Moderna Epoko, 
pro la progresiva intereso pri aliaj 
teknikoj por ornami, kiel tapiŝoj kaj 
vitraloj, la murpentrarto falis en deka- 
dencon en Okcidento, tamen vigle 
reaperis en la komenco de la 20-a jar- 
cento. 

I LINGVAJ RESPONDOJ DE 
FRANCISCO WECHSLER 


Demando 

Ĉu oni devas uzi akuzativon post kiel, en la sekvantaj frazoj? 

Mi preferas manĝi freŝajn fruktojn, kiel pomoj, bananoj kaj melonoj. 

En la filmo oni montris plurajn lokojn, kiel valoj, arbaroj, kampoj. 

En lernejoj oni devas instrui gravajn lernobjektojn, kiel matematiko, 
biologio, geografio kaj historio. 

Respondo 

Temas pri tikla punkto de la gramatiko, ĉar eblas uzi aŭ ne uzi la aku- 
zativon, depende de la signifo dezirata. La sekvaj klarigoj baziĝas sur 
la Plena Manlibro de Esperanta Gramatiko ( PMEG ). 

Se oni celas, ke la dua propozicio esprimu kvaliton similan al tiu es- 
primata en la antaŭa propozicio, oni ne uzu akuzativon, ĉar eblas 
subkompreni tiajn\ 

Mi preferas manĝi freŝajn fruktojn, [tiajnj, kiel [estasj pomoj, bana- 
noj kaj melonoj. (Alivorte, mi preferas fruktojn kun tiafreŝeco, kiun 
havas, ekzemple, pomoj, bananoj aŭ melonoj. 

En la filmo oni montris plurajn lokojn, [tiajnj, kiel [estasj valoj, arba- 
roj, kampoj. (Alivorte, oni montris lokojn, similajn al valoj, arbaroj kaj 
kampoj.) 

En lernejoj oni devas instrui gravajn lernobjektojn, [tiajnj, kiel [estasj 
matematiko, biologio, geografio kaj historio. (Alivorte, oni devas ins- 
trui lernobjektojn kun la graveco de, ekzemple, matematiko, biologio, 
geografio kaj historio.) 

Jen unu plia ekzemplo, ĉerpita el la enkonduka retpaĝo de la Teks- 
taro de Esperanto: Donacu al ESF kaj subtenu indajn projektojn, kiel 
la Tekstaro! 

Efektive, eblas uzi en la ĉi-supraj ekzemploj, sen ŝanĝo de signifo, la 
esprimon kiel ekzemple, anstataŭ la simpla kiel. 

Kontraste, se oni celas, ke la dua propozicio esprimu manieron simi- 
lan aŭ egalan al tiu esprimata en la antaŭkoma frazparto, oni ja uzu 
akuzativon: 

Mi preferas manĝi freŝajn fruktojn, [en la maniero,] kiel [mi manĝasj 
pomojn, bananojn kaj melonojn. 

En la filmo oni montris plurajn lokojn, [en la maniero,] kiel [oni mon- 
tras] valojn, arbarojn, kampojn. 

En lernejoj oni devas instrui gravajn lernobjektojn, [en la maniero,] 
kiel [oni instruas] matematikon, biologion, geografion kaj historion. 
Tamen Zamenhof uzis akuzativon post kiel ekzemple: 

[...] oni povas proponi al niaj kongresoj internaciajn sistemojn por 
la oportuneco kaj neŭtraleco de la rilatoj internaciaj, kiel ekzemple 
internacian monsistemon, horsistemon, kalendaron k.t.p., [...] ( Paro- 
lado ĉe la 3-a IKE ) 

Sed en efektiveco ili devas posedi multe da aliaj ecoj, kiel ekzemple: 
alkutimiĝon al kiel eble plej preciza ordo, [...] ( Marta ) 

[...] krom tio ili vendadis plej diversajn spicojn, kiel ekzemple safra- 
non, anizon, zingibron kaj precipe pipron [...] (Fabeloj de Andersen 
3) 

Ŝajnas, ke ankaŭ modernaj aŭtoroj emas uzi la akuzativon post kiel 
ekzemple: 

[...] oni povas trankvile ekkoni la mallarĝajn stratojn, la mezepokajn 
domojn, kiel ekzemple tiun trinkejon, [...] ( Monato ) 

Tia mondmilito nome sekvigas ne nur profitojn, kiel ekzemple pli al- 
tajn prezojn alla farmistoj, [...] (Kiam Ferdinando estis pafita, aŭt. 
Halldor Laxness, trad. Baldur Ragnarsson) 

En ĉiuj ĉi-supraj frazoj, ŝajnas al mi klare, ke Zamenhof kaj aliuloj 
intencis esprimi per la dua propozicio ne manieron, sed kvaliton. 
Konklude, la praktika uzado ne ĉiam obeas la rekomendojn de PMEG. 

La 27-an de februaro 2019 okazis en la 
sidejo de Legio de Bona Volo (LBV) en 
San-Paŭlo, vigla evento. Por tio alvenis 
el Rio-de-Ĵanejro tri gejunuloj el la es- 
traro de KarEJO - la loka Junulara Es- 
perantista Organizo: Tamiris Queiroz, 
Matheus Arantes kaj Anderson Delga- 
do. Ĉeestis ankaŭ tri reprezentantoj 
de Esperanto-Asocio de San-Paŭlo. 
Matene, la Esperantistoj vizitis la insta- 
laĵojn de la granda lernejo, kie studas 
1500 infanoj kaj junuloj. Akompanis ilin 
la oficistoj en la departemento de Es- 
peranto de tiu institucio. Ili tagmanĝis 
en la komuna restoracio. 


ENTUZIASMA 
EVENTO EN 
LEGIO DE 
BONA VOLO 







II 



Posttagmeze, la reprezentantoj 
de KarEJO dum tri horoj prezen- 
tis Esperanton al grupo da sep- 
dek LBV-lernantoj. Tamiris kaj 
Matheus parolis pri la historio kaj 
celoj de Esperanto kaj Anderson 
transdonis bazajn informojn pri la 
gramatiko. La publiko entuziasme 
reagis. 










Estas notinde, ke de iom datempo LBV ĉiujare invitas Esperantistojn por tiaspeca 
informado pri Esperanto en sia sidejo, en San-Paŭlo. Krome, publikiĝas en ĝia in- 
terreta portalo informo pri la evento. 



Fotisto: Vivian R. Ferreira 











BEL-Konferencoj 

- 2019 - 

Pouso Alegre 119-20 Aprilo 


Centro Cultural Cleonice Bonillo Fernandes 
Praga Senador Jose Bento, 2 - Centro Pouso 
Alegre - MG - Brazilo 

PROGRAMO 

19/04, VENDREDE: 

13 H - Malfermo 

13:30 h - “Alternativaj fontoj de energio” (Saulo Wanderley) 

14:10 h - Publika diskuto 

14:30 h - “La homo kaj la rido” (Mauro Progiante) 

15:10 h - Publika diskuto 
15:30 h - KAFPAŬZO 

16 h - “Rotario Internacia” (Joao O. Veiga) 

16:40 h - Publika diskuto 

17 h - “Eldonprojekto Nia Juvelaro” (Jose R. Tenorio) 

17:40 h - Publika diskuto 

18 h - PAŬZO 

19:30 h - ARTA VESPERO 

20/04, SABATE 

9 h - “Reenkarniĝo” (Joel do 6) 

9:40 h - Publika diskuto 

10 h -“Nigraj truoj en niaj hejmoj: kio post la necesujo?” (Alan Argolo) 
10:40 h - Publika diskuto 

11 h - “Dulingva Edukado de Infanoj” (Isis O. Piton) 

11:40 h - Publika diskuto 

12 h - PAŬZO 

14 h - 'Kultivado de orkideoj“ (Francisco Wechsler) 

14:40 h - Publika diskuto 

15 h - “La magio de kinoarto” (Joe Bazflio) 

15:40 h - Publika diskuto 

16 h - “Poezio surbloge loĝas” (Paulo Nascentes) 

16:40 h - Publika diskuto 


La Lampiro 155:1 






AERĴ - EASP 

LORENA - 2-a 
JUNIO 2019 
Casa da Cultura - 



PROGRAMO 


R. Viscondessa de 
Castro Lima 39 


RENKONTO DE 
ESPERANTISTOJ 
EN LA PARAIBA 
VALO 


Venu praktiki 
nian lingvon! 
Lorena atendas 
vin! 


9- a h - AKCEPTO 

10- a h - MALFERMO 

10:10 h - PRELEGO: TURISMO EN LA PARAIBA 
VALO (Cristina Graaf) 

11- a h - KION VI PLANAS NUNTEMPE, AERĴ? 
11:30 h - KION VI PLANAS NUNTEMPE, EASP? 

12- a h - TAGMANĜO 

14- a h - LINGVO-EKZERCO: “KIUN VORTON Ml 
KAŜAS?” 

14:30 h - GUTO DA GRAMATIKO 

15- a h - SPEKTADO DE FILMETO + DISKUTO 
15:30 h - PRELEGETO + DISKUTO 

16a h - LINGVO-EKZERCO: “FALSA AŬ VERA?” 
17-a h - FERMO 




